pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋”พร้อมเปิดศูนย์ตรีเทพ ช่วย ป.ตรีมีงานทำ 11 แห่งทั่วประเทศ ต้น ก.ค.นี้
วันอังคารที่ 26 มิถุนายน 2561
“บิ๊กอู๋”พร้อมเปิดศูนย์ตรีเทพ ช่วย ป.ตรีมีงานทํา 11 แห่งทั่วประเทศ ต้น ก.ค.นี้
รมว.แรงงาน พร้อมเปิด“ศูนย์ตรีเทพ” ช่วยเหลือปริญญาตรีมีงานทํา ให้คําปรึกษา พัฒนาฝีมือ แนะแนวอาชีพ จับคู่ตําแหน่งงาน ดําเนินการได้ 11 แห่งทั่วประเทศตามแนวทาง“ประชารัฐ ร่วมใจ
เพื่อคนไทยมีงานทํา” ในต้นเดือนกรกฎาคมนี้
เมื่อวันที่ 26 มิถุนายน 2561 นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยถึงความคืบหน้าในการจัดตั้งศูนย์บริการเบ็ดเสร็จ (OSS) ซึ่งในเบื้องต้นจะใช้ชื่อ “ศูนย์ตรีเทพ” ดําเนินการภายใต้สโลแกน “ประชารัฐ ร่วมใจ เพื่อคนไทยมีงานทํา” ตามข้อสั่งการของ พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ซึ่งตั้งขึ้นทั้งในภูมิภาคและส่วนกลาง จํานวน 11 แห่ง ได้แก่ จังหวัดเชียงใหม่ พิษณุโลก ขอนแก่น นครราชสีมา ระยอง ชลบุรี สุราษฎร์ธานี สงขลา ปราจีนบุรี พระนครศรีอยุธยา และกรุงเทพมหานคร เน้นการบูรณาการทํางานกับทุกภาคส่วนที่เกี่ยวข้อง โดยมีผู้ว่าราชการแต่ละจังหวัดเป็นผู้อํานวยศูนย์ฯ มีแรงงานจังหวัดเป็นเลขานุการ ซึ่งเริ่มดําเนินการได้ตั้งแต่ต้นเดือนกรกฎาคม - 30 กันยายน 2561
นางเพชรรัตน์ฯ กล่าวต่อว่า ศูนย์ตรีเทพแห่งนี้จะมีการวิเคราะห์ข้อมูลความต้องการแรงงานในพื้นที่ มีตําแหน่งงานว่างในพื้นที่สําหรับวุฒิปริญญาตรี การจับคู่ตําแหน่งงาน (Matching) ระหว่างผู้ที่กําลังหางานทํากับนายจ้างสถานประกอบการ บริการให้คําปรึกษาแนะแนวอาชีพรายบุคคล ส่งต่อการบริการจัดหางานและฝึกอบรมเพิ่มทักษะ ติดตามการมีงานทํารายบุคคล ส่วนผู้ที่ต้องการฝึกทักษะเพิ่มกรมพัฒนาฝีมือแรงงานจะบูรณาการกับสถานศึกษาเพื่อเพิ่มทักษะ (Up skill/Re-skill) แก่บัณฑิตที่แจ้งความประสงค์ฝึกอาชีพเพื่อให้ตรงกับความต้องการของสถานประกอบการ เพื่อให้สามารถมีงานทําประกอบอาชีพอิสระหรือรับงานไปทําที่บ้านได้ โดยศูนย์ตรีเทพทั้ง 11 แห่งทั่วประเทศ จะเป็นการบูรณาการร่วมกันตามแนวทางประชารัฐเพื่อให้คนไทยมีงานทํา อาทิ คณะกรรมการร่วมภาคเอกชน 3 สถาบัน (กกร.) สถานประกอบการในจังหวัดจะส่งข้อมูลความต้องการทักษะ รวมทั้งจํานวนผู้ฝึกงานที่สถานประกอบการมีความประสงค์ ความร่วมมือของสถานศึกษาในการสํารวจข้อมูลผู้กําลังจะจบการศึกษา เพื่อส่งต่อข้อมูลการฝึกงานในสถานประกอบการ และกระทรวงแรงงาน โดยสํานักงานประกันสังคมจะสนับสนุนสิทธิประโยชน์ของผู้ประกันตนกรณีเลิกจ้างในการเพิ่มทักษะ (Up skill/Re-skill) แก่ภาครัฐและเอกชนอีกด้วย
นางเพชรรัตน์ฯ ยังกล่าวถึงข้อมูลของเว็ปไซต์ Trading Economics.com และ Index mundi.com ที่เปิดเผยถึงอัตราการว่างงานของ 215 ประเทศทั่วโลก โดยเปรียบเทียบระหว่างประเทศไทยกับประเทศอื่นๆ ว่าข้อมูลเมื่อเดือนมีนาคม 2561 ประเทศไทยมีประชากรประมาณ 66,200,000 คน มีอัตราการว่างงานร้อยละ 1.2 ซึ่งมีอัตราการว่างงานน้อยที่สุดเป็นอันดับที่ 4 ของโลก อย่างไรก็ตามถือว่าสถานการณ์การว่างงานดังกล่าวยังไม่รุนแรงแต่อย่างใด ทั้งนี้ กระทรวงแรงงานพร้อมบูรณาการกับทุกภาคส่วน เพื่อให้คนไทยมีงานทํา มีอาชีพ มีรายได้อย่างยั่งยืนต่อไป
-------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
26 มิถุนายน 2561
รัฐบาลไทย-ข่าวทำเนียบรัฐบาล-กระทรวงดิจิทัลฯ เตรียมทดสอบเทคโนโลยี 5G เลือกพื้นที่ EEC โชว์เคสการใช้งานรับอุตสาหกรรมแห่งอนาคต
วันจันทร์ที่ 12 พฤศจิกายน 2561
กระทรวงดิจิทัลฯ เตรียมทดสอบเทคโนโลยี 5G เลือกพื้นที่ EEC โชว์เคสการใช้งานรับอุตสาหกรรมแห่งอนาคต
กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 20.0px Helvetica; -webkit-text-stroke: #000000}
span.s1 {font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานในการประชุมคณะทํางานเตรียมการและทดสอบเทคโนโลยี 5G ณ ห้องประชุม MDES 1 กระทรวงดิจิทัลเพื่อเศรษฐกิจและสังคม กรุงเทพฯ เมื่อวันที่ 9 พฤศจิกายน 2561 ซึ่งกระทรวงฯ และหน่วยงานที่เกี่ยวข้อง ได้รับมอบหมายให้เตรียมการและทดสอบเทคโนโลยี 5G โดยใช้พื้นที่เขตเศรษฐกิจพิเศษภาคตะวันออก (EEC) เป็นพื้นที่ในการทดสอบ ซึ่งได้รับการออกแบบให้เป็น World-Class Economic Zone รองรับการลงทุนอุตสาหกรรมแห่งอนาคต เหมาะกับการทดสอบการใช้ประโยชน์จาก 5G สําหรับเบื้องต้นให้มีการพิจารณาทําการทดสอบ 5G ในพื้นที่ EEC โดยแบ่งเป็น 2 ส่วนคือ 5G Testbed Lab และ 5G Field Trial โดยมี Use Cases ที่เป็นไปได้ อาทิ Smart Logistic และ Smart Healthcare เป็นต้น
*************
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19)  ประจำวันที่ 2 เมษายน 2563 [กระทรวงสาธารณสุข]
วันพฤหัสบดีที่ 2 เมษายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)  ประจําวันที่ 2 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 2 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่2 เมษายน 2563
1. สถานการณ์ทั่วโลกใน 201ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –2 เมษายน 2563 (07.00 น.) พบผู้ป่วยยืนยันติดเชื้อจํานวน 934,668 ราย เสียชีวิต 47,181 ราย ส่วนประเทศจีนพบผู้ป่วย 81,554 ราย เสียชีวิต 3,312 ราย สหรัฐอเมริกาพบผู้ป่วย 214,482 ราย เสียชีวิต 5,094 ราย อิตาลีพบผู้ป่วย 110,574 ราย เสียชีวิต 13,155 ราย
2. สถานการณ์ในประเทศไทย (1 เม.ย.63 เวลา 16.00 น.) ผู้ป่วยกลับบ้านได้ 89 ราย ผู้ป่วยรายใหม่เพิ่ม 104 ราย นับเป็นลําดับที่ 1,772- 1,875 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 60 ราย มีรายละเอียด ดังนี้
1.1 สนามมวย 1 ราย
1.2 สถานบันเทิง 10 ราย
1.3 พิธีกรรมทางศาสนา ประเทศอินโดนีเซีย 8 ราย
1.4 สัมผัสกับผู้ป่วยที่มีรายงานมาแล้ว 41 ราย
กลุ่มที่ 2ผู้ป่วยรายใหม่ จํานวน 36 ราย มีรายละเอียด ดังนี้
2.1 เดินทางจากต่างประเทศ/ชาวต่างชาติ 14 ราย (เป็นคนไทย 11 ราย /ต่างชาติ 3 ราย)
2.2 สัมผัสผู้เดินทางจากต่างประเทศ 2 ราย
2.3 ไปสถานที่ชุมชน 1 ราย
2.4 อาชีพเสี่ยง 8 ราย
2.5 บุคลากรทางการแพทย์ 2 ราย (สะสม 27 ราย)
2.6 อื่น ๆ 9 ราย
กลุ่มที่ 3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 8 ราย
ขณะนี้มีผู้ป่วยอาการรุนแรง จํานวน ­23 ราย อาการอยู่ในภาวะวิกฤต ต้องเฝ้าระวังใกล้ชิด และได้รับรายงานผู้ป่วยเสียชีวิตเพิ่ม 3 ราย
รายที่ 1 เป็นชายไทย อายุ 57 ปี มีประวัติเดินทางจากสุไหงโกลก ไปปากีสถาน เสียชีวิตวันที่ 31 มีนาคม 2563 ผลการตรวจหลังเสียชีวิตพบติดเชื้อโควิด-19 (เป็นผู้เสียชีวิตรายที่ 13)
รายที่ 2 เป็นชายไทย อายุ 77 ปี มีประวัติเป็นผู้สัมผัสของผู้ป่วยยืนยัน เข้ารับการรักษาที่ โรงพยาบาลยะลัง จังหวัดปัตตานี ด้วยอาการไข้ ไอ เจ็บคอ เสียชีวิตวันที่ 31 มีนาคม 2563 (เป็นผู้เสียชีวิตรายที่ 14)
รายที่ 3 เป็นชายไทย อายุ 55 ปี อาชีพขับรถสาธารณะ เข้ารับรักษาที่โรงพยาบาลราชวิถี เสียชีวิตวันที่ 1 เมษายน 2563 (เป็นผู้เสียชีวิตรายที่ 15)
โดยสรุปวันนี้ มีผู้ป่วยกลับบ้านแล้ว 505 ราย ยังรักษาในโรงพยาบาล 1,355 ราย เสียชีวิตรวม 15 รายรวมมีผู้ป่วยสะสม 1,875 ราย
***********************************2 เมษายน 2563
**********************************************
รัฐบาลไทย-ข่าวทำเนียบรัฐบาล-นายกรัฐมนตรีเผยรู้สึกเสียใจที่ถูกกล่าวหาเป็นจำเลยของสังคม กรณีอดีตนายกรัฐมนตรีหลบหนีออกนอกประเทศ
วันอังคารที่ 29 สิงหาคม 2560
นายกรัฐมนตรีเผยรู้สึกเสียใจที่ถูกกล่าวหาเป็นจําเลยของสังคม กรณีอดีตนายกรัฐมนตรีหลบหนีออกนอกประเทศ
นายกรัฐมนตรีเผยรู้สึกเสียใจที่ถูกกล่าวหาเป็นจําเลยของสังคม กรณีอดีตนายกรัฐมนตรีหลบหนีออกนอกประเทศ
วันนี้ (29 สิงหาคม 2560) เวลา 14.30 น. ณ บริเวณห้องโถง ตึกบัญชา 1 ทําเนียบรัฐบาล พลเอก ประยุทธ์ จันทร์โอชากล่าวภายหลังการประชุมคณะรัฐมนตรีถึงกรณี นางสาวยิ่งลักษณ์ ชินวัตร อดีตนายกรัฐมนตรี หลบหนีออกนอกประเทศ ทําให้ฝ่ายความมั่นคงกลายเป็นจําเลยของสังคมว่า รู้สึกเสียใจที่ฝ่ายความมั่นคงถูกกล่าวหาเป็นจําเลยของสังคม ทั้ง ๆ ที่อดีตนายกรัฐมนตรีหลบหนีไม่มาฟังคําพิพากษาตามศาลนัด ทั้งนี้ รัฐบาลได้นําคดีความต่าง ๆ เข้าสู่กระบวนการยุติธรรม เพื่อมุ่งหวังให้ทุกอย่างเป็นไปตามกระบวนการยุติธรรม ให้ศาลพิจารณา โดยรัฐบาลให้ความสําคัญทุกกรณี แต่ปัญหาอยู่ที่ผู้ที่ถูกกล่าวหาได้หลบหนีไปต่างประเทศหลายคน
สําหรับเส้นที่ที่อดีตนายกรัฐมนตรีใช้หลบหนีออกนอกประเทศนั้น ยังไม่สามารถตอบได้ว่าใช้เส้นทางไหนหลบหนี ซึ่งตอนนี้ได้สั่งการให้หน่วยงานที่เกี่ยวข้องเร่งดําเนินการตรวจสอบเส้นทางหลบหนีออกต่างประเทศแล้ว แต่ขึ้นอยู่กับต่างประเทศว่าจะให้ความร่วมมือมากน้อยแค่ไหน ทั้งประเทศต้นทาง และประเทศปลายทาง พร้อมกล่าวยืนยันว่ารัฐบาล ฝ่ายความมั่นคง และคณะรักษาความสงบแห่งชาติไม่ได้ให้ความช่วยเหลือในการหลบหนีออกนอกประเทศของอดีตนายกรัฐมนตรี แต่มั่นใจว่าจะสามารถหาเส้นทางในการหลบหนีได้ ขอเวลาให้เจ้าหน้าที่ทํางานก่อน พร้อมกล่าวยืนยันจะลงโทษเจ้าหน้าที่ที่ให้ความช่วยเหลือทุกคน
------------------------------------------
รัฐบาลไทย-ข่าวทำเนียบรัฐบาล-ทส.​ เยี่ยมชมศูนย์สาธิตการพัฒนาและรณรงค์การใช้หญ้าแฝก ด้านป่าไม้ที่ 1
วันเสาร์ที่ 25 กรกฎาคม 2563
ทส.​ เยี่ยมชมศูนย์สาธิตการพัฒนาและรณรงค์การใช้หญ้าแฝก ด้านป่าไม้ที่ 1
ทส.​ เยี่ยมชมศูนย์สาธิตการพัฒนาและรณรงค์การใช้หญ้าแฝก ด้านป่าไม้ที่ 1
ทส.​ เยี่ยมชมศูนย์สาธิตการพัฒนาและรณรงค์การใช้หญ้าแฝก ด้านป่าไม้ที่ 1
วันนี้ (24 กรกฎาคม 2563) เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารกระทรวงฯ​ ลงพื้นที่เยี่ยมชมการดําเนินงานของศูนย์สาธิตการพัฒนาและรณรงค์การใช้หญ้าแฝก ด้านป่าไม้ที่ 1 โดยเยี่ยมชมการพัฒนาและรณรงค์การใช้หญ้าแฝกด้านป่าไม้​ การติดตั้งเครื่องวัดน้ําฝนแบบเดิม​ (แบบถ้วยตวง)​ การดําเนินโครงการติดตั้งสถานีโทรมาตรอัตโนมัติเพื่อตรวจวัดข้อมูลภูมิอากาศ​ ปริมาณน้ําฝน​ และปริมาณน้ําท่าในพื้นที่ป่าต้นน้ํา​ ในพื้นที่ทุกภูมิภาคของประเทศ​ ซึ่งระยะแรกดําเนินการในพื้นที่ภาคเหนือ เพื่อเฝ้าระวังป้องกันอุทกภัยในพื้นที่ โดยมีนายธัญญา​ เนติธรรมกุล​ อธิบดีกรมอุทยานแห่งชาติ​ สัตว์ป่า​ และพันธุ์พืช​ และนายสมัชชา​ สังข์ทอง​ หัวหน้าศูนย์สาธิตฯ​ ให้การต้อนรับและรายงานการดําเนินงาน​ ณ ศูนย์สาธิตการพัฒนาและรณรงค์การใช้หญ้าแฝก ด้านป่าไม้ที่ 1 ตําบลโป่งแยง อําเภอแม่ริม จังหวัดเชียงใหม่
รัฐบาลไทย-ข่าวทำเนียบรัฐบาล-​ห้าม! รถ 10 ล้อขึ้นไป วิ่งบนเส้นทางหลักช่วงปีใหม่
วันพฤหัสบดีที่ 20 ธันวาคม 2561
​ห้าม! รถ 10 ล้อขึ้นไป วิ่งบนเส้นทางหลักช่วงปีใหม่
--
อีกไม่นานก็จะถึงเทศกาลปีใหม่ เทศกาลแห่งความสุขส่งท้ายปีที่ทุกคนรอคอย เชื่อว่าหลายคนคงวางแผนในช่วงวันหยุดยาว เดินทางกลับภูมิลําเนาเพื่อพักผ่อนอยู่กับครอบครัว บางคนอาจเดินทางท่องเที่ยวไปยังสถานที่ต่าง ๆ เพื่อเป็นรางวัลให้กับตนเอง หลังจากเหน็ดเหนื่อยมาทั้งปี
ในแต่ละปีมีจํานวนรถยนต์บนท้องถนนมากมาย ขณะเดียวกันก็มีรถบรรทุกขนส่งขนาดใหญ่ที่วิ่งไป - กลับระหว่างเมือง ซึ่งเป็นปัจจัยหนึ่งที่ทําให้เกิดอุบัติเหตุร้ายแรง
ดังนั้น จึงมีความจําเป็นต้องจัดระเบียบการจราจรบนเส้นทางสําคัญในช่วงเทศกาลปีใหม่นี้ เพื่อลดความเสี่ยงของการเกิดอุบัติเหตุ และความไม่ปลอดภัยในชีวิตและทรัพย์สินของประชาชน
ล่าสุดเว็บไซต์ราชกิจจานุเบกษาได้เผยแพร่ประกาศข้อบังคับ “การกําหนดห้ามรถบรรทุก 10 ล้อขึ้นไป เดินรถในถนนบางสายในช่วงเทศกาลปีใหม่ประจําปี 2562”
โดยห้ามรถบรรทุก 10 ล้อขึ้นไป เดินรถบนถนน 5 เส้นทาง ตั้งแต่วันที่ 27 ธ.ค. 61 - 3 ม.ค. 62 ดังต่อไปนี้
1. ถนนพหลโยธิน ตั้งแต่ กม.ที่ 332 ต.กลางแดด อ.เมืองนครสวรรค์ จ.นครสวรรค์ ถึง กม.ที่ 347 ต.นครสวรรค์ตก อ.เมืองนครสวรรค์ จ.นครสวรรค์ ทั้งขาขึ้นและขาล่อง
2. ถนนสายนครสวรรค์ - พิษณุโลก ตั้งแต่ กม.ที่ 0 ต.นครสวรรค์ตก อ.เมืองนครสวรรค์ จ.นครสวรรค์ ถึง กม.ที่ 7 ต.บางม่วง อ.เมืองนครสวรรค์ จ.นครสวรรค์ ทั้งขาขึ้นและขาล่อง
3. ถนนมิตรภาพ ตั้งแต่ กม.ที่ 15+600 ต.ทับกวาง อ.แก่งคอย จ.สระบุรี ถึง กม.ที่ 119+362 ต.สูงเนิน อ.สูงเนิน จ.นครราชสีมา ทั้งขาขึ้นและขาล่อง
4. ถนนกบินทร์บุรี - ปักธงชัย ตั้งแต่ กม.ที่ 165+400 ต.เมืองเก่า อ.กบินทร์บุรี จ.ปราจีนบุรี ถึง กม.ที่ 195+600 ต.บุพราหมณ์ อ.นาดี จ.ปราจีนบุรี ทั้งขาขึ้นและขาล่อง
5. ถนนอรัญประเทศ - นางรอง ตั้งแต่ กม.ที่ 71 ถึง กม.ที่ 80 ต.ทัพราช อ.ตาพระยา จ.สระแก้ว ทั้งขาขึ้นและขาล่อง
และหากรถบรรทุกบางประเภทมีความจําเป็นต้องเดินรถในเส้นทางและช่วงเวลาดังกล่าว ให้อยู่ในอํานาจการพิจารณาของเจ้าพนักงานจราจรจังหวัดนั้น ๆ อนุญาตเป็นกรณีไป
นับเป็นอีกหนึ่งมาตรการที่ช่วยอํานวยความสะดวกแก่พี่น้องประชาชน และเพิ่มความปลอดภัยในการเดินทางสัญจร
สอดคล้องกับนโยบายของรัฐบาลที่กําหนดให้ความปลอดภัยทางถนนเป็นวาระแห่งชาติ โดยตั้งเป้าลดอัตราการเสียชีวิตจากอุบัติเหตุลงให้น้อยที่สุด
อ่านรายละเอียดเพิ่มเติม คลิก http://www.ratchakitcha.soc.go.th/DATA/PDF/2561/E/325/T_0019.PDF
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คณะผู้แทนกองทุนการเงินระหว่างประเทศ (IMF) เข้าเยี่ยมคารวะรองนายกรัฐมนตรี
วันศุกร์ที่ 24 กุมภาพันธ์ 2560
คณะผู้แทนกองทุนการเงินระหว่างประเทศ (IMF) เข้าเยี่ยมคารวะรองนายกรัฐมนตรี
คณะผู้แทนกองทุนการเงินระหว่างประเทศ (IMF) เข้าเยี่ยมคารวะรองนายกรัฐมนตรี
วันนี้ (24 กุมภาพันธ์ 2560) เวลา 09.00 น. คณะผู้แทนกองทุนการเงินระหว่างประเทศ (IMF) เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
ทั้งสองฝ่ายหารือถึงสถานการณ์เศรษฐกิจในประเทศไทย โดยรองนายกรัฐมนตรีกล่าวว่า เศรษฐกิจไทยปรับตัวดีขึ้น ซึ่งปี 2559 ภาพรวมเศรษฐกิจไทยขยายตัวร้อยละ 3.2 และในปีนี้ (2560) คาดว่าจะขยายตัวร้อยละ 3 - 4 และมีเเนวโน้มปรับตัวดีขึ้นอย่างต่อเนื่อง อย่างไรก็ตาม ประเทศไทยยังคงต้องเผชิญกับความท้าทายเชิงโครงสร้างหลายมิติ อาทิ ศักยภาพทางการผลิต การเข้าสู่สังคมผู้สูงอายุ คุณภาพการศึกษา และความเหลื่อมล้ําทางรายได้และโอกาส จึงจําเป็นต้องมีการปฏิรูปโครงสร้างทางเศรษฐกิจ เพื่อให้ไทยก้าวข้ามความท้าทายเหล่านั้น ทั้งนี้ การปฏิรูปจะต้องมีความครอบคลุมเเละส่งเสริมพัฒนาจากภายใน โดยปัจจุบัน ไทยกําลังเร่งผลักดันเศรษฐกิจรากหญ้า โดยเฉพาะภาคการเกษตร เพื่อลดความเหลื่อมล้ํา รวมถึงเพิ่มศักยภาพในการแข่งขัน ด้วยการบูรณาการกับอุตสาหกรรมการท่องเที่ยว กระจายรายได้เพื่อพัฒนาคุณภาพชีวิต ขณะเดียวกัน ยังส่งสเริมการลงทุนจากต่างประเทศ ควบคู่กับการสร้างแรงจูงใจให้เอกชนลงทุนในโครงการโครงสร้างพื้นฐาน และโครงการพัฒนาเขตเศรษฐกิจพิเศษภาคตะวันออก หรือ Eastern Economic Corridor (EEC) ตลอดจนมีนโยบายส่งเสริมการลงทุนในอุตสาหกรรมสําหรับอนาคต หรือ อุตสาหกรรม S-Curve ด้านผู้แทนกองทุนการเงินระหว่างประเทศ กล่าวว่า ที่ผ่านมาเห็นพัฒนาการทางด้านเศรษฐกิจของประเทศไทยมาโดยตลอด เเละเป็นไปในทิศทางที่ดีขึ้น
รองนายกรัฐมนตรี ยังกล่าวว่า การปฏิรูปงบประมาณ ถือเป็นสิ่งสําคัญเเละควรเร่งดําเนินการเพื่อส่งเสริมการพัฒนาภายในประเทศ นอกจากนี้ ประเทศไทยกําลังเดินหน้าปฏิรูปไปสู่ Thailand 4.0 ซึ่งเศรษฐกิจขับเคลื่อนด้วยนวัตกรรม เทคโนโลยี เเละเป็นการพัฒนาอย่างยั่งยืน ตลอดจนยกระดับประเทศไทยให้มีรายได้สูง ขณะเดียวกัน สิ่งสําคัญสําหรับการพัฒนา คือ บุคลากร ประเทศไทยจึงให้ความสําคัญกับการปฏริปการศึกษาและพัฒนาทักษะที่ตอบโจทย์ความต้องการของตลาดเเรงงาน รวมทั้งพัฒนาวิทยาศาสตร์ เทคโนโลยี และศูนย์การวิจัยเเละพัฒนาต่างๆ ทั้งนี้ ไทยยินดีที่จะทํางานร่วมกับกองทุนการเงินระหว่างประเทศ ซึ่งเป็นองค์กระหว่างประเทศที่มีความเชี่ยวชาญ เพื่อร่วมกันปฏิรูปประเทศไทย ด้านผู้เเทนกองทุนการเงินระหว่างประเทศยินดีเเละพร้อมที่จะให้ความร่วมมือเพื่อสนับสนุน ตลอดจนร่วมกันพัฒนาด้านต่างๆ ของประเทศไทย โดยผ่านรัฐบาลและหน่วยงานภาครัฐของไทย
รัฐบาลไทย-ข่าวทำเนียบรัฐบาล-3 ประเด็น ปรับเปลี่ยนวิธีการทำงานแบบ New Normal
วันจันทร์ที่ 22 มิถุนายน 2563
3 ประเด็น ปรับเปลี่ยนวิธีการทํางานแบบ New Normal
วันจันทร์ที่ 22 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี เสนอ 3 ประเด็นสําคัญ เพื่อปรับเปลี่ยนวิธีการทํางานแบบ New Normal ประกอบด้วย 1. ผนึกกําลังทุกภาคส่วน และทุกระดับในสังคมเข้ามามีส่วนร่วมวางอนาคตของประเทศ โดยนายกรัฐมนตรีจะรับฟังวิสัยทัศน์จากภาคส่วนต่าง ๆ ด้วยตัวเอง 2. เปิดโอกาสให้ประชาชนประเมินผล และแสดงความคิดเห็นเกี่ยวกับโครงการต่าง ๆ ให้รัฐบาลได้รับทราบโดยตรง 3. กําหนดนโยบายสําคัญเร่งด่วนที่เหมาะสมกับสถานการณ์ สร้างประโยชน์ให้กับประชาชนได้อย่างเป็นรูปธรรม โดยนายกรัฐมนตรีจะกํากับดูแลอย่างใกล้ชิด เพื่อให้เกิดผลอย่างมีประสิทธิภาพ พร้อมเชิญชวนประชาชนร่วมเดินหน้าภารกิจที่สําคัญไปด้วยกัน เพื่อให้ประเทศไทยเป็นประเทศที่แข็งแกร่ง และได้รับการยอมรับจากนานาประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สรรพากรใช้เทคโนโลยีดิจิทัล ดัน 9 เดือนแรก จัดเก็บเกินเป้า 5.6 หมื่นล้านบาท ช่วยรักษาเสถียรภาพ การคลังและสร้างความเป็นธรรม
วันศุกร์ที่ 26 กรกฎาคม 2562
สรรพากรใช้เทคโนโลยีดิจิทัล ดัน 9 เดือนแรก จัดเก็บเกินเป้า 5.6 หมื่นล้านบาท ช่วยรักษาเสถียรภาพ การคลังและสร้างความเป็นธรรม
ในช่วง 9 เดือนแรกของปีงบประมาณ 2562 (ตุลาคม 2561 – มิถุนายน 2562) กรมสรรพากรจัดเก็บภาษีได้รวม 1,471,749 ล้านบาท สูงกว่าเป้าประมาณการตามเอกสารงบประมาณ (2.0 ล้านล้านบาท) 55,543 ล้านบาท หรือร้อยละ 3.9 และสูงกว่าปีก่อน 115,406 ล้านบาท หรือร้อยละ 8.5
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “ในช่วง 9 เดือนแรกของปีงบประมาณ 2562 (ตุลาคม 2561 – มิถุนายน 2562) กรมสรรพากรจัดเก็บภาษีได้รวม 1,471,749 ล้านบาท สูงกว่าเป้าประมาณการตามเอกสารงบประมาณ (2.0 ล้านล้านบาท) 55,543 ล้านบาท หรือร้อยละ 3.9 และสูงกว่าปีก่อน 115,406 ล้านบาท หรือร้อยละ 8.5 เนื่องจากการนําเทคโนโลยีดิจิทัลมาปรับใช้ในกระบวนการทํางาน สร้างนวัตกรรมใหม่ การติดตามการยื่นแบบแสดงรายการภาษีโดยใช้ Data Analytics วิเคราะห์ข้อมูลการยื่นแบบเพื่อติดตามให้ผู้ประกอบการเสียภาษีสอดคล้องกับสภาพความเป็นจริง บูรณาการข้อมูลภายในและภายนอกเชื่อมโยงไปยังหน่วยงานอื่น ๆ เพื่อให้ทราบรายได้ที่แท้จริงของผู้ประกอบการ การให้ผู้ประกอบการเข้าสู่ระบบมากขึ้นโดยการจัดทําบัญชีเดียว การส่งเสริมความสมัครใจในการเสียภาษีผ่านการประชาสัมพันธ์บริการดิจิทัล และการสร้างความเป็นธรรมในการเสียภาษี”
ผลจัดเก็บตามประเภทภาษีสําคัญ ดังนี้
- ภาษีเงินได้นิติบุคคล จัดเก็บได้ 445,604 ล้านบาท สูงกว่าเป้าหมายตามเอกสารงบประมาณ 11,702 ล้านบาท และสูงกว่าปีก่อนร้อยละ 8.6 จากการนําเทคโนโลยีดิจิทัลมาวิเคราะห์ความเชื่อมโยงของผู้ประกอบการ (Supply Chain) เพื่อเพิ่มประสิทธิภาพการจัดเก็บภาษี รวมถึงผลประกอบการของนิติบุคคลที่เพิ่มขึ้นในปีก่อน
- ภาษีเงินได้ปิโตรเลียม จัดเก็บได้ 96,378 ล้านบาท สูงกว่าเป้าหมายตามเอกสารงบประมาณ 50,908 ล้านบาท และสูงกว่าปีก่อนร้อยละ 87.4 จากการเร่งรัดติดตามจัดเก็บภาษีและผู้ประกอบการปิโตรเลียมมีผลการดําเนินงานดีขึ้นจากราคาน้ํามันในช่วงที่ผ่านมาเพิ่มขึ้น
- ภาษีธุรกิจเฉพาะ จัดเก็บได้ 46,185 ล้านบาท สูงกว่าเป้าหมายตามเอกสารงบประมาณ 1,429 ล้านบาท และสูงกว่าปีก่อนร้อยละ 2.9 จากการโอนอสังหาริมทรัพย์ที่เพิ่มขึ้นต่อเนื่องจากปีก่อน และในช่วงครึ่งแรกของปีงบประมาณ 2562
- อากรแสตมป์ จัดเก็บได้ 12,072 ล้านบาท สูงกว่าเป้าหมายตามเอกสารงบประมาณ 427 ล้านบาท และสูงกว่าปีก่อนร้อยละ 6.3 จากการติดตามจัดเก็บภาษีจากการทําสัญญาและตราสารเพิ่มขึ้นตามโครงการลงทุนภาครัฐและเอกชน และการโอนอสังหาริมทรัพย์เพิ่มขึ้นในช่วงปลายปี 2561 ถึงต้นปี 2562
อธิบดีกรมสรรพากร กล่าวเพิ่มเติมว่า “ในช่วง 3 เดือนที่เหลือของปีงบประมาณ 2562 (กรกฎาคม 2562 – กันยายน 2562) ผลจัดเก็บภาษีกรมสรรพากรได้รับผลกระทบจากภาวะเศรษฐกิจชะลอตัว การนําเข้าและส่งออกลดลงจากสงครามการค้า ราคาน้ํามันที่ลดลงเมื่อเทียบกับปีก่อน ค่าเงินบาทแข็งค่า อัตราดอกเบี้ยมีแนวโน้มลดลง การชะลอตัวของสินเชื่อและการบังคับใช้มาตรการควบคุมสินเชื่อบ้านหลังที่สอง อย่างไรก็ตาม กรมสรรพากรจะเพิ่มประสิทธิภาพในการจัดเก็บภาษีอย่างต่อเนื่อง โดยเฉพาะการนําเทคโนโลยีดิจิทัลมาปรับใช้ในด้านต่าง ๆ มากยิ่งขึ้น เพื่อให้การจัดเก็บภาษีมีความเป็นธรรมและเป็นไปตามเป้าหมายตามเอกสารงบประมาณ 2.0 ล้านล้านบาทต่อไป”
รัฐบาลไทย-ข่าวทำเนียบรัฐบาล-กสร.เสริมศักยภาพผู้ปฏิบัติงานด้านกองทุนสงเคราะห์ลูกจ้าง มุ่งพัฒนาประสิทธิภาพการให้บริการลูกจ้าง
วันอังคารที่ 17 มีนาคม 2563
กสร.เสริมศักยภาพผู้ปฏิบัติงานด้านกองทุนสงเคราะห์ลูกจ้าง มุ่งพัฒนาประสิทธิภาพการให้บริการลูกจ้าง
กรมสวัสดิการและคุ้มครองแรงงาน เสริมสร้างองค์ความรู้และพัฒนาศักยภาพผู้ปฏิบัติงานด้านบริหารกองทุนสงเคราะห์ลูกจ้างทั่วประเทศ มุ่งเน้นให้บริการลูกจ้างอย่างมีประสิทธิภาพและเป็นไปในทิศทางเดียวกัน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร. ได้จัดตั้งกองทุนสงเคราะห์ลูกจ้างขึ้นตามพระราชบัญญัติคุ้มครองแรงงาน พ.ศ. 2541 ซึ่งได้เริ่มดําเนินการมาตั้งแต่ปี 2543 โดยมีวัตถุประสงค์เพื่อบรรเทาความเดือดร้อนของลูกจ้างที่ถูกเลิกจ้างและนายจ้างค้างจ่ายค่าชดเชยและค่าจ้าง ทั้งนี้ ตั้งแต่เริ่มดําเนินการจนถึงปัจจุบันได้ช่วยเหลือลูกจ้างแล้ว 72,000 คน เป็นเงิน 660 ล้านบาท ซึ่งเงินที่จ่ายให้ลูกจ้างนี้กสร. มีสิทธิไล่เบี้ยคืนจากนายจ้าง พร้อมดอกเบี้ยร้อยละ 15 ต่อปี โดยมีพนักงานตรวจแรงงาน ของสํานักงานสวัสดิการและคุ้มครองแรงงานกรุงเทพมหานครพื้นที่ 1-10 และสํานักงานสวัสดิการและคุ้มครองแรงงานจังหวัดทุกจังหวัด เป็นกลไกสําคัญในการดําเนินงานเกี่ยวกับกองทุน ตั้งแต่การชี้แจงให้ลูกจ้างได้รับรู้สิทธิ การรับคําขอรับเงินสงเคราะห์ การติดตามชดใช้เงินคืนหนี้ เป็นต้น ดังนั้น เพื่อให้การดําเนินงานของกองทุนฯ มีประสิทธิภาพในทุกด้านและเป็นไปในทิศทางเดียวกัน กสร. จึงได้จัดอบรมพนักงานตรวจแรงงาน นิติกร เจ้าหน้าที่ผู้ปฏิบัติงานด้านการเงินและบัญชี รวมไปถึงเจ้าหน้าที่ที่บรรจุใหม่ ทั้งส่วนกลางและส่วนภูมิภาค จํานวน 90 คน เพื่อเสริมสร้างองค์ความรู้ความเข้าใจเกี่ยวกับการปฏิบัติงานด้านกองทุนและสามารถนําความรู้ไปปรับใช้ได้อย่างเกิดประโยชน์สูงสุด
นายอภิญญา กล่าวต่อว่า การอบรมเสริมสร้างองค์ความรู้และพัฒนาศักยภาพผู้ปฏิบัติงานด้านบริหารกองทุนสงเคราะห์ลูกจ้าง จัดขึ้นในวันที่ 17 มีนาคม 2563 ณ โรงแรมดิเอมเมอรัลด์ กรุงเทพ ซึ่งกสร. เชื่อมั่นว่าบุคลากรของกรมที่ผ่านการอบรมจะกําลังสําคัญในการขับเคลื่อนดําเนินงานของกองทุนให้มีผลสัมฤทธิ์ที่ดี เป็นประโยชน์อย่างยิ่งต่อการดําเนินงานของกองทุน และลูกจ้างได้รับสิทธิประโยชน์ตามกฎหมายอย่างเต็มที่
รัฐบาลไทย-ข่าวทำเนียบรัฐบาล-รัฐมนตรีสุริยะฯ ให้นายกสมาคมผู้ผลิตน้ำมันถั่วเหลืองและรำข้าว เข้าพบ
วันศุกร์ที่ 12 มิถุนายน 2563
รัฐมนตรีสุริยะฯ ให้นายกสมาคมผู้ผลิตน้ํามันถั่วเหลืองและรําข้าว เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายกสมาคมผู้ผลิตน้ํามันถั่วเหลืองและรําข้าว เข้าพบ ณ ห้องประชุม อาคารสํานักงานปลัดกระทรวงอุตสาหกรรม
วันนี้ (12 มิถุนายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายวิชิต วิทยฐานกรณ์ นายกสมาคมผู้ผลิตน้ํามันถั่วเหลืองและรําข้าว พร้อมคณะ เข้าพบ เพื่อหารือแนวทางการแก้ไขปัญหาผลกระทบต่อภาคอุตสาหกรรมอาหารและอุตสาหกรรมเกี่ยวเนื่องจากนโยบายการบริหารจัดการสารเคมีทางการเกษตร โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายภานุวัฒน์ ตริยางกูรศรี รองปลัดกระทรวงอุตสาหกรรม นายประกอบ วิวิธจินดา อธิบดีกรมโรงงานอุตสาหกรรม และนายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม เข้าร่วม ณ ห้องประชุม อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัด ก.อุตฯ นำทีมลงพื้นที่ให้กำลังใจเจ้าหน้าที่สอจ.เลย เตรียมความพร้อมประชุม ครมสัญจรฯ
วันอาทิตย์ที่ 16 กันยายน 2561
ปลัด ก.อุตฯ นําทีมลงพื้นที่ให้กําลังใจเจ้าหน้าที่สอจ.เลย เตรียมความพร้อมประชุม ครมสัญจรฯ
ปลัด ก.อุตฯ นําทีมลงพื้นที่ให้กําลังใจเจ้าหน้าที่สอจ.เลย เตรียมความพร้อมประชุม ครมสัญจรฯ
วันนี้ (16 กันยายน 2561) นายพสุ โลหารชุน ปลัดกระทรวงอุตสาหกรรม พร้อมด้วยนายสุรพล ชามาตย์ หัวหน้าผู้ตรวจราชการกระทรวงอุตสาหกรรม ลงพื้นที่ จ.เลย ตรวจเยี่ยมและเตรียมความพร้อมการจัดบูทนิทรรศการของสํานักงานอุตสาหกรรมจังหวัดเลย ในเรื่อง การยกระดับเศรษฐกินฐานรากชุมชนตามแนวนโยบายของรัฐบาล โครงการ Big Brother และศูนย์ปฏิรูปอุตสาหกรรม (ITC) ในพื้นที่ในโอกาสการประชุมคณะรัฐมนตรีอย่างเป็นทางการนอกสถานที่ ครั้งที่ 7/2561 จ.เพชรบูรณ์ โดยมีนายพัตทอง กิตติวัฒน์ อุตสาหกรรมจังหวัดเลย ให้การต้อนรับ ณ หอประชุมขุมทองวิไล มหาวิทยาลัยราชภัฏเลย
รัฐบาลไทย-ข่าวทำเนียบรัฐบาล-กสร.เผยผลเลือกลูกจ้าง เป็นกรรมการแรงงานรัฐวิสาหกิจสัมพันธ์
วันจันทร์ที่ 22 ตุลาคม 2561
กสร.เผยผลเลือกลูกจ้าง เป็นกรรมการแรงงานรัฐวิสาหกิจสัมพันธ์
กรมสวัสดิการและคุ้มครองแรงงาน เผยผลการเลือกตั้ง “สหภาพแรงงานองค์การเภสัช-บริษัทขนส่ง” คว้าเก้าอี้ผู้แทนฝ่ายลูกจ้างเป็นกรรมการแรงงานรัฐวิสาหกิจสัมพันธ์
นายวิวัฒน์ ตังหงส์ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า เมื่อวันที่ 19 ตุลาคม 2561 ที่ผ่านมา กสร.ได้จัดให้มีการเลือกตั้งกรรมการฝ่ายลูกจ้างเพื่อเป็นคณะกรรมการแรงงานรัฐวิสาหกิจสัมพันธ์แทนกรรมการ 2 คน ที่หมดวาระ ณ ห้องประชุม ศ.นิคม จันทรวิทุร กรมสวัสดิการและคุ้มครองแรงงาน ซึ่งผลการเลือกตั้งมีผู้ได้รับการเลือกตั้งเป็นกรรมการฯ ได้แก่ นางอารายา แก้วประดับ สหภาพแรงงานองค์การเภสัช และนายประจักษ์ สุขบัณฑิตย์ สหภาพแรงงานรัฐวิสาหกิจ บริษัท ขนส่ง จํากัด
นายวิวัฒน์ กล่าวต่อไปว่า ผู้ที่ได้รับเลือกทั้งสองท่านนี้จะเข้าไปทําหน้าที่ในคณะกรรมการแรงงานรัฐวิสาหกิจสัมพันธ์ ซึ่งเป็นคณะกรรมการไตรภาคีประกอบด้วยผู้แทนจากภาครัฐ ผู้แทนฝ่ายนายจ้าง และผู้แทนฝ่ายลูกจ้าง ฝ่ายละ 5 คน โดยมีอํานาจหน้าที่สําคัญ อาทิ 1.กําหนดมาตรฐานขั้นต่ําของสภาพการจ้าง 2.เสนอคณะรัฐมนตรีกําหนดขอบเขตสภาพการจ้างที่เกี่ยวกับการเงินสําหรับรัฐวิสาหกิจแต่ละแห่งที่รัฐวิสาหกิจนั้นอาจดําเนินการได้เอง 3.พิจารณาให้ความเห็นชอบเกี่ยวกับสภาพการจ้าง และ 4.พิจารณาวินิจฉัยชี้ขาดข้อพิพาทแรงงาน เป็นต้น